
DISSERTATIO  PHYSIOLOGICA 


INAUG  URALIS 

DE 

VOCE  HUMANA. 


Simul  ac  consideremus  varia  bona  ex  voce 
humana  derivata ;  innumera  atque  gravia  mala 
oritura,  si  vel  hac  privaremur,  vel  si  vox  om¬ 
nino  abesset  ;  voluptatem  atque  gaudia,  quae 
sponte  nobis  offert,  prorsus  certe  admiranda 
sunt  naturae  providentia  atque  consilium  pro 
felicitate  nostra  operantia,  ea  sine  ut  ait  poeta : 

The  hreast  of  man 

W ould  burst  with  the  big  load  of  fetter^d  thoughty 
Nor  volce  of  tale  could  e'‘er  salute  his  ear^ 

Nor  song  histor\c  fraught  nuith  nvarlike  deeds* 

A 

The  fertile  losom  of  the  heavenl^  bardy 
Had  heen  the  parent  and  the  grave  of  songs  ; 

Men^s  sons  had  never  heard  the  deeds  of  oldy 
Nor  wish‘’d  to  live  in  hreath  of  midnight  tale. 

Describere  igitur  modum  et  mechanismum 
quibus  sonus  et  vox  producuntur  j  indicare  par¬ 
tes,  his  usibus  servientes,  sine  dubio  operse  pre¬ 
tium  est. 

Sequenti  tentamine  hanc  rem  tractare  consi¬ 
lium  est  :  Imprimis,  fabricam  anatomicam 
partium  voci  servientium  describere  ;  postea, 
ostendere  quo  pacto  soni,  harum  partium  auxi¬ 
lio  proferuntur,  atque  modum  quo  fit  vox,  et 
quomodo  formantur  literae  sive  verborum  et 
sermonis  elementa.  > 


ANATOMIA. 

Trach.^:a,  larynx,  os  et  nares  partes  sunt, 
quae  ad  vocem  edendam  inserviunt.  Ex  his 
organum  princeps  est  larynx. 

Larynx  machina  cava,  linguam  pone  in  ante¬ 
riore  cervicis  parte  sita,  ex  cartilaginibus  quin¬ 
que,  sibi  ipsis  invicem,  ac  trachaeas  ligamentis 

et  fibris  muscularibus  adjunctis,  conficitur. . 

% 

Has  cartilagines  sunt  thyroidea,  cricoidea, 
duae  arytenoideae,  et  epiglottis  ;  quarum  maxi¬ 
ma  est  thyroidea. 

■  .  I 

Forma  pene  quadrangularis  est,  ex  duabus 
alis  constans  :  hae  sibi  ex  parte  anteriore  appro¬ 
pinquantur,  sed  a  posteriore  longe  a  se  rece¬ 
dunt.  In  viris  durior  est,  et  magis  prominet - 
haec  cartilago,  quam  in  foeminis  ;  unde  habet 
nomen  ridiculum,  ‘‘  Fornum  AdamiF  Utra¬ 
que  ala  ab  utroque  suo  angulo,  duo  cornua 
vel  processus  posterius  emittit,  quorum  superio¬ 
ra  ossi  hyoideo,  ligamentis  rotundis  affiguntur  ; 
inferiora  vero  cavis  duabus  cartilaginis  cricoi¬ 
deae  recipiuntur ;  cricoideae  quoque  alligatur 
duobus  ligamentis  ab  angulo  inferiore  alae  u- 
triusque  ortis,  et  parti  superiori  marginis  po¬ 
sterioris  cricoideae  infixis. 


4 


DE  VOCE  HUMANA. 


Crkoidea  nomen  habet  a  similitudine  eam' 
inter  ac  annulum.  Basin  laryngis  efficit.  Ab 
anteriore  parte  gracilior  evadit,  sed  ad  parteni 
posteriorem  latior  fit,  donec  in  dorso  laryngis, 
densum  convexumque  parietem  format ;  hoc 
modo  spatium  inter  alas  cartilaginis  thyroideae 
implens.  Ex  parte  posteriore,  basin  versus, 
duae  apparent  foveae,  et  in  margine  posteriore 
superiore,  tumores  duo.  Ab  his  crena  forma¬ 
tur,  a  qua  linea  aspera  ad  basin  descendit.  Ab 
inferiore  parte,  asperae  arteriae,  ligamentis  et 
fibris  muscularibus  ;  a  superiore  thyroideae,  et 
ab  utroque  latere,  cartilaginibus  arytenoideis, 
brevi  crassoque  ligamento  connectitur. 

Arytenoideae,  pone  thyroideam  duabus  cri^ 
coideae  cavis  locum  tenent.  Ambae  parvae 
sunt,  et  forma  similes.  Basis  lata  est,  et  ali- 
quanto  concava,  ubi  cricoideae  junctione  mo¬ 
bili  connectuntur.  Superius  angustae  et  tri¬ 
angulares  sunt ;  basis  posterius  concava,  ante¬ 
rius  convexa,  tribus  sulcis  divisa  est.  Sursum 
extenuantur,  donec  in  caput,  crassum  et  ovale, 
terminantur.  Duos  habent  processus  anterio¬ 
rem^  et  posteriorem ;  anteriorem  a  basi  in  la- 

ryngem  evadentem,  posteriorem  tumorem  ob¬ 
tusum,  a  basis  parte  posteriore  extantem. 

Cricoideae  tuberculis  ligamento  nectuntur, 
cui  quoque  ligamento  rotundo  a  crenae  latere 
oriente,  et  arytenoideae  faciei  internae  infixo  an¬ 
nectuntur. 

Quanquam  supra  et  infra  a  se  sejunguntur, 
attamen  ligamentis  et  fibris  muscularibus,  ab 
interna  margine  unius  lateris  orientibus,  al¬ 
teri  adversae  infixis,  connectuntur  ^  ita  ut  spa¬ 
tium  inter  eas  vel  angustius  fieret,  secundum 
muscularium  fibrarum  actionem.  Thyroideas 
alligantur,  duobus  ligamentis,  transversis,  rotun¬ 
dis,  elasticis,  membrana  pituitaria  laryngis  ves¬ 
titis.  Hae  ab  arytenoidearum  infra  mediam  par¬ 
tem  originem  ducunt,  et  in  mediam  superficiem 
concavam  thyroideae  inseruntur.  Haec  infra 
duo  alia  sunt  ligamenta,  his  similia  ab  aryte¬ 
noideis  orientia,  et  in  thyroideam  desinentia. 
Haec  ita  collocantur,  ut  rimam  triangularem, 
apice  ad  thyroideam,  basi  ad  arytenoideas  versis 
formant.  Hoc  spatium  glottis  vera  est,  (id  est) 
spatium  iuter  latera,  apicem  basinque. 

Superiora  inter  et  inferiora  ligamenta  jam 
recensita,  ventriculus  ex  utroque  latere  apparet. 

Ventriculus  Galeni”  nominatus.  Hi  ven¬ 
triculi  partem  versus  externam  oblique  descen¬ 
dunt.  Glottidem  inter  et  laryngis  parietes, 
membrana  mucosa  communi  obtecti,  qua  struc¬ 
tura  glottidis  ligamenta,  thyroideae  cartilagini 
per  totam  longitudinem,  alligantur  *,  ventri¬ 
culi  aegre  in  infantibus  cerni  possunt. 

Quinta  et  ultima  laryngis  cartilago  epiglot¬ 
tis  est.  Supra  laryngem  locatur  ;  forma  pene 
ovalis,  et  folio  hederaceo  valde  similis :  ex  om¬ 
nibus  laryngis  cartilaginibus  mollissima  est. 
Partibus  vicinis,  quinque  ligamentis  jungitur. 
Linguae,  cujus  cutis  duplicatura,  in  dorsum  epi¬ 
glottidis  desinit ;  amygdalis,  ligamentis  duobus 
ab  epiglottidis  lateribus  tendentibus ;  basi  ossis 
hyoidei,  brevi  ligamento  connectitur;  crenae 
quoque  thyroideae  ligamento  altero  brevi.  Li¬ 
gamenta  alia  duo  a  lateribus  epiglottidis  ori¬ 
untur,  et  in  artytenoidearum  cornua  procedunt. 


*  Vide  Elementa  Physiologise  Haller. 

Trachea  sive  aspera  arteria  a  basi  cricoi¬ 
deae  (cui  robusto  brevique  ligamento  affigitur) 
incipit,  et  per  anteriorem  cervicis  partem  iter 
tenens,  in  thoracem  descendit,  ubi  in  duos  ramos 
sese  dividit,  alterum  ad  dextrum,  alterum  ad  si¬ 
nistrum  pulmonem  pergentes  ;  quibus  nomen 

Bronchia”  datum  fuit.  Hi  iterum  in  ramos 
minores  se  scindunt,  qui  totos  pulmones  perva¬ 
dunt,  et  in  cellulas  desinunt.  Trachea,  circulo¬ 
rum  segmentis  cartilaginosis  invicem  nexis  con- 
nectitur,  conficitur  ;  has  cartilagines  sexdecim 
circiter  vel  octodecim  numero  sunt,  lineae  cir¬ 
citer  latitudinis.  A  tergo  trachea,  substantia 
carnosa  oesophago  deglutitionis  tempore  cedente, 
conficitur :  cartilagines  bronchiorum,  ab  iis  tra¬ 
cheae  forma  discrepant,  nam  triangulares  sunt. 

Tracheae  multae  sunt  tunicae,  quarum  princi¬ 
pes  sunt  tunica  cellularis  externa  ;  tunica  liga- 
mentosa  elastica ;  quae  per  tracheam  et  ejus  ra¬ 
mos  in  pulmonibus  transit ;  tunica  musculosa, 
ex  fibris  et  longitudinalibus  et  circularibus  con¬ 
stans.  Internae  superficies  tracheae  nervosa  et 
valde  sensibili  membrana  vestitur,  quae  multos 
ductus  mucosos,  et  arterias  exhalantes  habet. 

Trachess  partem  posteriorem  cartilagine  exper¬ 
tam  esse  supra  notavimus,  duabus  segmentorum 
cartilaginosorum  extremitatibus,  fibris  muscula¬ 
ribus  qu3e  -ad  partem  peripherise  formandam 
conducunt,  junctis  :  sed  has  non  per  totum  cu- 
jusque  cartilaginis  currunt.  Eadem  structura 
gaudent  bronchia,  fibris  muscularibus  non  so¬ 
lum  transversim,  sed  etiam  recte  descendenti¬ 
bus,  ut  aspera  arteria  abbreviatur.  Hac  struc¬ 
tura,  fibris  muscularibus  contractis,  trachea 
brevior  fit. 

Musculi  primi  laryngis  sunt,  sternothyroidei 
et  hyothyroidei,  priores  quorum  a  parte  ster¬ 
ni  interna,  et  partim  a  cartilagini  primas  costae 
originem  habent,  et  per  partem  anteriorem  et 
latus  tracheae  ascendentes,  margini  inferiori 
thyroideas  alarum  affiguntur.  Usus  eorum  est 
ad  laryngem  deprimendam.  Prope  hujus  in¬ 
sertionem  ex  utroque  latere,  oritur  hyothyroi- 
deus,  et  quasi  continuatio  ejus  videtur  ;  in  ba¬ 
sis  partem  et  cornu  totum  ossis  hyoidei  in¬ 
seritur.  Usus  ad  laryngem  attollendam  vel  os 
hyoides  deprimendum. 

Musculus  proximus  et  primus  ex  his  qui  ori¬ 
ginem  et  finem  in  larynge  habent,  cricothyroi¬ 
deus  est. 

A  latere  et  parte  anteriore  cartilaginis  cri¬ 
coideae  oritur,  et  oblique  ascendens  in  duas  scin¬ 
dit  se  portiones,  quarum  una  margini  inferiori 
thyroideae  cartilaginis,  altera  in  cornu  inseritur. 
Usus  :  thyroideam  cartilaginem  deprimit,  an- 
trorsum  attrahit,  et  extendit  ;  cricoideam  quo¬ 
que  elevat,  et  retrorsum  trahit.  Par  secundum 
efficit,  cricoarytenoideus  posticus  cum  socio. 
Latus  et  carnosus  oritur  a  cricoideae  parte  pos¬ 
teriore,  et  terminatione  angusta,  in  partem  pos¬ 
teriorem  arytenoideae  basis,  desinit.  Arytenoi¬ 
deam  retrahit,  et  hoc  modo  ligamenta  glottidis 
tendit. 

/ 

Par  tertium  est  cricoarytenoideus  lateralis, 
(cum  socio.)  A  latere  cricoideae  loco  in  quo 
a  parte  thyroideae  obtecta  est,  originem  ducit, 
et  in  latus  arytenoideae  basis  finem  habet.  Glot- 
tidem  dilatat,  cartilagines  arytenoideas  a  se- 
met  invicem  sejungendo. 

B 


10 


DE  VOCE  HUMANA* 


Par  quartum  est  thyroarytenoideus  (cum  so¬ 
cio.)  Hic  musculus  a  media  parte  thyroideas 
concavas  superficiei  oritur,  et  retro  currens,  et 
sursum  duplici  fibrarum  ordine,  per  latus  glot¬ 
tidis  et  laryngis  ventriculi,  anteriori  cartilaginis 
thyroidea  parti,  cricoarytenoidea  laterali  altius 
et  interius  inseritur.  Cartilaginem  arytenoi¬ 
deam  prorsum  et  antrorsum  trahit,  et  glottidis 
diametrum  diminuit.  Dicitur  quoque  ventri¬ 
culos  laryngis  constringere. 

Par  quintum  est  thyroepiglottideus :  hic 
prope  originem  illius  nunc  descripti  oritur,  et 
super  eam  transiens  in  latus  epiglottidis  inseri¬ 
tur.  Ubi  solus  agit,  epiglottidem  unum  ad  la¬ 
tus  attrahit,  sed  una  cum  socio  agens,  epiglot¬ 
tidem  ad  glottidem  trahit. 

• 

Par  sextum  efficiunt  arytenoidei  obliqui. 
Hi  mutuo  a  capite  utriusque  arytenoideae  sur- 
gunt,  et  se  invicem  decussantes,  quisque  in  ba- 
sin  alterius  appositae  cartilaginis  inseritur.  U- 
nus  ex  iis  aliquando  deest.  Hi  cum  uno 
musculo  transverso,  (qui  a  parte  posteriore 
alius  cartilaginis  arytenoideae  surgit,  et  in  ean- 

dem  alterius  partem  inseritur),  cartilagines  ary- 
tenoideas  contrahunt,  et  hoc  modo  ligamenta 
glottidis  sibi  admota,  glottidis  rimam  fere  clau¬ 
dunt. 

Par  septimum  et  ultimum  musculorum  la¬ 
ryngis,  multis  minimis  fibris  muscularibus,  o- 
riens,  a  capite  cartilaginis  arytenoideas,  et  per 
extremam  partem  glottidis  iter  tenens,  in  epi- 
glottidem  inseritur. 

Hae  partes  voci  formandm  inservientes,  quam 
brevissimae  sunt  dicendae,  ne  limites  hujusmo¬ 
di  dissertationis  nimis  ampliem.  Meatus  iste 
glottidem  inter  et  velum  pendulum  palati  no¬ 
men  Fauces  obtinuit.  Inferius  linguas  radice, 
et  superius  processu  cuneiformi  ossis  occi¬ 
pitis  circumscribitur.  Pars  alia  proxima  est  os, 
quod  describere  certe  non  opus  est :  in  eo  sunt 
dentes  et  lingua.  Haec  valde  mobilis,  vel  ad 
vocem  dividendam,  modulandum,  literasque  sic 
et  verba  proferenda  aptissima.  Nares  a  parte 
posteriori  ossium  palati  incipiunt,  et  antrorsum 
procedentes  duos  cavitates  in  facie  formant : 
hae  cavitates  externe  ab  ossibus  nasalibus  occlu- 

duntur  ;  a  se  dividuntur  vomere  ;  sinubus  sphe¬ 
noidalibus,  antris  maxillaribus  et  cellis  ethmoi- 
dibus,  patent.  Communicatio  quoque  eas  in¬ 
ter  et  sinus  frontales  existit.  Posterius  in  fauces 
patent.  Hee  partes  membrana  mucosa  obdu¬ 
cuntur.  Vox  per  has  cavernas  reverberata,  dul¬ 
cior  et  magis  sonora  ad  aures  venit. 

Priusquam  de  modo  quo  vox  producitur  in¬ 
cipiam,  haud  alienum  erit  paucis  verbis  de  soni 
legibus  disserere :  hoc  enim  ad  quaedam  argu¬ 
menta,  quae  in  hac  dissertatione  praetermittere 
non  possum,  melius  illustranda  aliquid  forsan 
contribuit. 

Apud  philosophos,  tres  soni  conditiones,  a- 
cumen  nempe,  vigor  et  modus  ;  quae  dividun¬ 
tur  in  acutum  et  gravem,  in  fortem  et  tenuem, 
in  dulcem  et  asperum,  numerantur.  Harum 
primam  solummodo  explicare  conabor.  Quod 
ad  causam  differentiae  inter  sonos  acutos  et 
graves  attinet,  variae  sunt  philosophorum  opi¬ 
niones.  Quae  ab  accuratissimis  in  hac  re  scrip¬ 
toribus  tenetur,  et  quae  mihi  quidem  optima 
videtur,  est :  Corpora  sonantia  quae  maximum 


DE  VOCE  HUMANA. 


13 


vibrationum  numerum  dato  tempore  producunt, 
«onum  habere  acutissimam,  et  vice  versa.  Duo 
in  fidibus  nervi  ejusdem  longitudinis,  diametri 
et  tensionis  eundem  in  dato  tempore  vibratio¬ 
num  numerum  producunt,  et  unius  soni  sunt. 
Sed  cum  eorum  diameter  et  longitudo  sint 
asquales,  si  dilFerens  sit  tensio,  ita  quoque  erit 
et  sonus ;  tensior  enim  in  isto  casu  nervus  ma¬ 
jorem  vibrationum  numerum,  sonumque  acu¬ 
tiorem  producet.  Soni  accentus,  cseteris  pa¬ 
ribus,  in  ratione  inversa  diametri  nervorum  e- 
rit  :  quo  brevior  etiam  nervus,  eo  quoque  acu- 

i 

tior  erit  sonus.  Idem  quoque  in  tibiis  musi¬ 
cis  evenit ;  in  his  enim  tonus  acutus  vel  gra¬ 
vis  pendet  ex  numero  undulationum  quse  fiunt 
dum  aer  per  eas  transit,  per  aperturam  per 
quam  ingreditur  aer,  per  vim  quacum  impel¬ 
litur,  aeque  ac  per  longitudinem  et  diametrum 
ipsius  instrumenti,  sonus  quoque  variatur. 

DE  VOCIS  SEDE. 

Vari.e  apud  veteres  de  vocis  sede  ridiculje 
‘fuerunt  opiniones  ;  eam  in  corde  formari  (Ze¬ 
no),  alii  in  ore,  quidam  etiam  in  trachea  affirma¬ 
bant.  Illustris  tandem  Galenus  eam  in  la- 
rynge  produci  primus  vere  patefecit.  Vocem  in 
larynge  formari,  periculo  facto  constabit;  nam  si 
trachea  alicujus  animalis  infra  laryngem  sit 
perforata,  nullus  sonus  in  aeris  transitu  excitabi¬ 
tur  :  sic  in  istis  hominibus  qui  bronchotomi^  se 
subjecerunt,  vocem  suppressam  fuisse  donec  sa¬ 
num  factum  fuit,  vulnus  constat.  Laryngis  pars 
princeps  vocis  instrumentum  est  glottis.  De 
modo  vero  quo  vox  humana  formatur,  variae 
fuerunt  opiniones.  Docuit  Galenus  eam 
fieri  prorsus  eodem  modo  ac  sonus  fistularum. 
Opinio  apud  medicos  diu  recepta  fuit.  Nuper 
vero  auctor  quidam  Gallicus,  (in  disserta:^ 


*  Ferrein. 

tione;  coram  Academia  Scientiarum  Parisiensi 
recitata),  eam  strenue  oppugnavit,  et  ligamenta 
glottidis  more  nervorum  in  fidibus  agere,  per- 
que  eorum  vibrationes  vocem  produci  demon¬ 
strare,  conatus  est. 

Alius  *  vero  ante  hoc  tempus  scriptor  Galli¬ 
cus,  Galeni  opinionem  strenue  propugnavit. 
Tracheam  vice  solummodo  tubi,  ad  aerem  ex 
pulmonibus  emissum  ad  glottidem  provehen¬ 
dum,  fungi,  sonosque  varios  quos  vox  humana 
producere  possit,  ex  dilatatione  vel  contractione 
glottidis  pendere, contendebat.  Contra  hanc Fer- 
RENii  theoriam  plurima  objici  possunt.  Liga^ 
menta  glottidis  neque  sunt  aridas  nec  insulatas, 
quae  duas  conditiones  in  nervis  vibrantibus  sunt. 
Secunda  objectio  est,  quod,  si  nervus  longitudi¬ 
nem  pollicis  saltem  non  exsuperat,  nullum  so¬ 
num  audibilem  producit ;  hanc  autem  longitudi¬ 
nem  ligamenta  glottidis  nan  habent.  Tertia 
«  objectio  est,  quod  glottidis  ligamenta  membrana 
mucosa  vestiuntur,  per  quam  a  vibratione, 


Dodart, 

more  nervorum  in  fidibus,  penitus  necesse  est, 
impediantur. 

Si  larynx  et  trachea  ex  cadavere  excidantur, 
glottidisque  ligamenta  tendantur,’  et  eo  modo 
glottidis  diametra  minor,  reddatur,  in  hac  con¬ 
ditione,  aere  per  laryngem  et  glottidem  afflato, 
constat  experimentis  vocem  quge  animali  dum 
vivebat  peculiaris  fuit,  produci  posse  :  sin  au¬ 
tem  haec  ligamenta  aliquo  instrumento  percu¬ 
tiantur,  nullus  sonus  excitabitur  :  fidium  vero 
nervi  vibrant  et  sonant,  etiam  ex  levissimo  tactu ; 
cur  igitur  et  ligamenta  glottidis,  si  modo  nervo- 
rum  in  fidibus  vibrent,  sonum  quoque  non  ex¬ 
citant  ? 

In  viris,  quorum  robur  musculorum  est  mag¬ 
num,  et  qui  ideo  ligamenta  quam  maxime  ten¬ 
dere  possunt,  gravior  vox  est  quam  in  mulieri¬ 
bus,  quarum  vis  musculorum  est  minor  ;  si  igi¬ 
tur  vox  fit  more  nervorum  in  fidibus  vibrantium, 
contrarium  evenit.  Rimam  glottidis,  et  diame¬ 
trum  laryngis,  minorem  esse  in  mulieribus 
quam  in  viris  satis  constat,  quae  res  potiusquam 

mera  ligamentorum  tensio,  vocis  differentiae 
causa  est. 

Ex  his  concludendum  est,  ligamenta  glottidis 
non  vibrare,  uti  censet  Dominus  Ferrein.  Ne¬ 
que  uti  opinor,  producitur  vox  per  merum  aeris 
transitum  per  hanc  rimam  :  probabilius  videtur 
quorundam  esse  ligamentorum,  dum  per  rimam 
transit  aer,  vibrationem  huic  similem  quae  in 
arundinibus  tibiarum,  quales  sunt  tuba  argutu¬ 
la,  clarionette,  sambuca,  &c.  locum  habet. 
Musculi  glottidis  ligamentorum  tensionem  pro¬ 
ducunt,  per  quam  rima  contrahitur.  Et  hoc 
modo  status  tensionis  cum  glottidis  diametro 
convenit,  sicque  hi  musculi  in  actione  continua 
tenentur,  glottidem  vel  dilatantes,  vel  contra¬ 
hentes,  secundum  acumen,  vel  graviditatem  qua 
loquimur,  vel  canimus,  &;c. 

Si  nervus  recurrens  qui  hos  musculos  adit  di¬ 
vidatur,  vox  penitus  supprimitur  ;  tunc  enim 
musculi  ligamenta  contrahendi,  ita  ut  aeri  resis¬ 
terent,  potestatem  amplius  non  habent.  Inter 
susurrandum,  ligamenta  penitus  solvuntur ;  ri¬ 
ma  tunc  quoque  amplissima  est ;  et  aer  per 
*  / 

eam,  sine  sono  transit.  Idem  in  instrumentis 
supra  nominatis  evenit.  Si  enim  in  extremita- 
tem  illius  instrumenti,  clarionette  dicti,  cujus  a- 
rundines  sunt  separatse,  aer  infletur,  nullus  fit 
sonus  ex  eo,  quod  sine  resistentia  per  eam  tran¬ 
seat  ;  sin  autem  has  arundines  comprimantur, 
ita  ut  inter  se  mutuo  appropinquent,  sonus  istius 
instrumenti  usitatus  excitabitur. 

% 

Vocis  vis  pendit  ex  thoracis  capacitate;  et  a 
momento  quo  expellitur  aer,  vox  sic  formata. 
Per  linguam,  per  labia,  per  dentes,  &c.  in  ver¬ 
ba  formatur.  Modo  quo  hic  effectus  produci¬ 
tur,  minute  describere,  hanc  dissertationem  ul¬ 
tra  propositos  limites  extenderet,  et  a  nostro 
proposito  forsan  alienum  foret ;  caeteris  igitur 
prastermissis  observationibus,  hanc  partem  con¬ 
cludere,  verbis  eruditissimi  illustrissimique  Doc- 
toris  Gregor II,  melius  erit :  “  Fit  igitur  lo- 
quela  ope  linguae,  labiorum,  gingivarum, 
dentium,  veli  penduli  palati,  ossium  palati  et 
“  nasi,  et  demum  gutturis,  variis  modis  conspi- 
rantium  ;  qua  tandem  machinatione,  vox  in- 
“  terrupta  et  mutata,  in  literas  distinctas  seu  e- 
lementa  formantur  ;  has  prima  astate  per  in- 

stinctam  quasi,  et  imitationem  discimus,  ne- 
dum  laboris  conscii  nec  modi  quo  singulas 
literas  efficimus 

Alius  nunc  vocis  usus,  cantus  nempe,  descri¬ 
bendus  est.  Hic  autem  efficitur  per  vocis  in  va¬ 
rios  gradus  acutos  et  graves  modificationem, 
quod  fit  per  laryngis  musculos  glottidem  con¬ 
trahentes,  uti  supra  diximus.  Quando  a  tono 
gravi  ad  acutum  ascendere  animus  est,  muscu¬ 
los  thyroarytenoideos  contrahimus  ;  et  hasc  con¬ 
tractio,  prout  tonum  acutiorem  reddimus,  au¬ 
getur.  Quod  si  vocem  ad  ultimos  acuminis 
gradus  elevare  animus  sit,  arytenoidei  obliqui, 
transversalisque  laryngis  musculi,  in  actionem 
excitantur.  Contra  vero,  cum  a  tono  acuto  ad 
gravem  descendimus,  cricoarytenoidei  laterales 
et  posteriores  agunt.  Praeter  glottidis  contrac¬ 
tionem  vel  dilatationem  in  sonis  acutis  vel  gra¬ 
vibus  formandis,  necessarium  est  praeterea,  ut 
canalis  laryngis  exterius  imminuatur,  saltem  ad 
modulate  canendum,  ita  ut  canalis  externi  lon- 


*  Vide  Conspect.  Med. 

gitudo  cum  glottidis  apertura  etiam  consentiat. 
In  integro  dia  fias  o  vel  octavo^  edendo,  in  cantu, 
cartilago  thyroidea  dimidium  pollicis  ascendit, 
et  vice  versa. 

Vox  humana  ad  tonos  quatuordecim  (id  est, 
ad  duo  diapasa)  plerumque  extendit ;  et  sic  car¬ 
tilaginem  thyroideam  pollicis  altitudinem  ascen¬ 
dere  et  descendere  oportet.  Quidam  cantores 
vocem  elevare  et  deprimere  possunt  ad  tonos 
sexdecim  vel  octodecim  *  ;  hi  autem  paucissimi 
sunt.  In  sonis  altioribus  producendis,  cantores 
caput  retrorsum  penitus  flectunt,  ita  ut  musculi 
laryngem  melius  attollere  possunt. 

Ex  eo  quod  ad  tonos  varios  musicos  verba 
accommodari  possunt,  et  ex  eximia  ipsius  dul¬ 
cedine,  cantus  omnibus  quotquot  unquam  fue¬ 
runt  instrumentis  praestat.  Neque  concentus 
optimorum  instrumentorum  adeo  delectat,  ac 


*  Mulierem  ipse  vidi,  quae  ultra  viginti  tonos,  cum  eo» 
rum  semitonis,  producere  potest. 

vox  cantoris  suavis  ;  vel,  ut  ait  poetarum  opti¬ 
mus, 

“  Breathe  such  divine  enchanting  ravishment.” 

Per  vitas  cursum,  varios  subit  vox  mutatio¬ 
nes,  quarum  una  notatu  quidem  dignissima  est, 
ea  quas  sub  pubertate  occurrit.  Vox  etiam  hac¬ 
tenus  acuta,  vel  arguta  potius,  raucior  fortior- 
que  devenit,  et  apud  scriptores  mr  rauca  appel¬ 
latur.  Hoc  tempore  etiam  secretio  et  absorp¬ 
tio  seminis  incipiunt ;  unde,  ut  videtur,  non  vo¬ 
cis  tantum,  sed  plurimas  alias  in  corpore  muta¬ 
tiones  fiunt,  quamvis  ratio  et  modus  earum  ad¬ 
huc  lateant  *. 

In  mulieribus  enim  effectus  ille  non  occurrit ; 
neque  pueri  ante  pubertatis  tempus  castrentur, 
vocem  raucam  acquirunt.  In  Italia,  multi  pueri 
castrantur,  ut  vox  acuta  conservetur. 

Quid  non  mortalia  pectpra  cogis. 

Auri  sacra  fames  \ 


*  Vide  Conspect  Med. 

Vox  castrati  non  acutior  modo,  sed  dulcior 
etiam  evenit, 

I 

Quod  ad  ventriloquelam,  quse  ita  nominatur, 
quia  in  hoc  casu  vox  ex  ventre  procedere  vide¬ 
tur,  attinet,  per  inspirationis  tempore  perfici  vi¬ 
detur.  Et  in  his  qui  eam  facultatem  habent, 
usu  fit,  ut  ex  aliis  locis,  quam  ex  ore,  procedere 
videatur.  De  variis  praestigiis  ope  hujus  facul¬ 
tatis  perfectis,  a  nostro  proposito  alienum  esset 
disserere. 


% 


FINIS. 


